|  |
| --- |
| Rámcová kúpna zmluva    *uzatvorená v súlade s § 409 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany:**

**Kupujúci:**

**Fakultná nemocnica Trenčín**

sídlo: Legionárska 28, 911 71 Trenčín

IČO: 00 610 470

DIČ: 2021254631

IČ DPH: SK2021254631

zriadená: Zriaďovacia listina vydaná MZ SR č. 1970/1991-A/VIII-1 zo dňa 14.06.1991

registrácia: v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

štatutárny orgán: Ing. Michal Plesník, riaditeľ

bankové spojenie: Štátna pokladnica, Bratislava

číslo účtu/IBAN: SK23 8180 0000 0070 0028 0438

(ďalej aj len ako „***kupujúci***“)

**a**

**Predávajúci:**

sídlo:

IČO:

DIČ:

IČ DPH :

zápis:

štatutárny orgán:

bankové spojenie:

číslo účtu/IBAN:

(ďalej aj len ako „***predávajúci***“)

**Kupujúci ako verejný obstarávateľ a predávajúci ako úspešný uchádzač vo verejnom obstarávaní v postupe zadávania nadlimitnej zákazky v súlade so zákonom č. 343/2015 Z. z. o verejnom obstarávaní a o zmene o doplnení niektorých zákonov (ďalej aj len ako „z*mluvné strany*“) uzatvárajú v súlade s § 409 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov nasledovnú rámcovú kúpnu zmluvu (ďalej aj len ako „*zmluva*“),**

**Článok I.**

**Úvodné ustanovenia**

1. Kupujúci je štátna príspevková organizácia, ktorej zriaďovateľom je Ministerstvo zdravotníctva SR, ktorá je poskytovateľom zdravotnej starostlivosti, v zmysle § 3 ods. 1 písm. a) zákona č. 523/2004 Z. z. o rozpočtových pravidlách verejnej správy je organizácia právnickou osobou zapísanou v registri organizácií vedenom Štatistickým úradom SR, v ktorom je zaradená ako organizácia ústrednej verejnej správy.
2. Predávajúci je obchodnou spoločnosťou založenou podľa slovenského právneho poriadku a v súlade s § 2 ods. 2 písm. a) zákona číslo 513/1991 Zb. Obchodného zákonníka v znení neskorších predpisov, podnikateľom.
3. Podkladom pre uzatvorenie tejto zmluvy je víťazná ponuka uchádzača vo verejnom obstarávaní nadlimitnej zákazky zverejnenej vo Vestníku verejného obstarávania č. [xxx] zo dňa [xxx] pod značkou [xxx] na predmet zákazky **„Lieky ATC skupiny V08-Kontrastné látky*“*** ,časť ..... vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj len ako „***ZoVO***“). Pre potreby tejto zmluvy sa zmluvné strany dohodli, že za verejného obstarávateľa sa v súlade so ZoVO považuje kupujúci a za uchádzača predávajúci.
4. Zmluvné strany sa dohodli, že majú záujem na opakovaných dodávkach tovaru realizovaných predávajúcim v prospech kupujúceho v súlade, za podmienok stanovených v tejto zmluve a záverov verejného obstarávania, a to prostredníctvom objednávok kupujúceho vykonaných v súlade s touto zmluvou.

**Článok II.**

**Predmet a účel zmluvy**

1. Predmetom zmluvy je úprava vzájomných práv a povinností medzi predávajúcim a kupujúcim pri budúcich dodávkach tovaru vymedzeného v článku III. tejto zmluvy, na základe čiastkových kúpnych zmlúv (ďalej aj len ako „***čiastkové kúpne zmluvy***“ alebo „***čiastková kúpna zmluva***“) v zmysle článku VII. tejto zmluvy za podmienok uvedených v tejto zmluve.
2. Predávajúci sa zaväzuje za podmienok obsiahnutých v tejto zmluve dodávať kupujúcemu tovar vymedzený v článku III. tejto zmluvy a previesť na neho vlastnícke právo k tovaru a kupujúci sa zaväzuje tovar odoberať a uhrádzať zaň predávajúcemu kúpnu cenu v súlade a za podmienok dohodnutých v tejto zmluve.
3. Zmluvné strany sa dohodli, že jednotlivé dodávky tovaru sa budú realizovať na základe čiastkových kúpnych zmlúv, a to prostredníctvom objednávok kupujúceho vykonaných v súlade s článkom VII. tejto zmluvy.
4. Účelom tejto zmluvy je definovať na obdobie jej účinnosti vzájomné práva a povinnosti zmluvných strán, podmienky vzájomného obchodovania a zjednodušiť postupy pri uzatváraní čiastkových kúpnych zmlúv na formu objednávok.

**Článok III.**

**Tovar**

1. Predmetom prevodu podľa čiastkových kúpnych zmlúv sa pre potreby tejto zmluvy rozumejú LIEKY (ďalej aj len ako „***tovar***“ alebo aj „***predmet plnenia***“) určené na použitie pre potreby kupujúceho dodávané predávajúcim kupujúcemu v súlade s touto zmluvou, ktorých podrobná špecifikácia a predpokladaný objem sú vymedzené v Prílohe č. 1 tejto zmluvy- „*Opis predmetu zákazky“*
2. Zmluvné strany sa dohodli, že predpokladaný odber konkrétneho druhu tovaru uvedeného v Prílohe č. 1 tejto zmluvy nie je pre zmluvné strany záväzný čo do objednaného množstva. Kupujúci je oprávnený uskutočniť objednávku jednotlivých druhov tovaru v akomkoľvek potrebnom množstve, rovnako tak je kupujúci oprávnený i nevykonať objednávku konkrétneho druhu tovaru z technickej špecifikácie, bez možnosti uplatnenia akýchkoľvek sankcií zo strany predávajúceho. Kúpna cena jednotlivých druhov tovaru jednotlivo, ako aj celková kúpna cena vymedzená v ods. 2 článku IV. tejto zmluvy je záväzná a nebude zmluvnými stranami prekročená. Prípadné prekročenie rozsahu plnenia nad rámec tejto zmluvy, resp. podmienok verejného obstarávania záväzné pre tento zmluvný vzťah, bude riešené iným právnym vzťahom.
3. Zmluvné strany sa dohodli, že zmena a rozšírenie sortimentu (druhu) tovaru špecifikovaného v technickej špecifikácii nie je možná, avšak pokiaľ by zo strany výrobcu tovaru došlo k inovácií niektorých druhov tovaru uvedených v technickej špecifikácii tak, že inovovaným druhom tovaru sa nahrádza pôvodný druh tovaru vymedzený v technickej špecifikácii, nejedná sa o zmenu a rozšírenie sortimentu (druhu) tovaru podľa tejto zmluvy a takto inovované výrobky sú predmetom plnenia podľa tejto zmluvy. Predávajúci je v takom prípade povinný kupujúcemu na inovovaný druh tovaru predložiť ES vyhlásenie o zhode s doplňujúcimi podkladmi k nemu a doklad o pridelení ŠÚKL kódu.
4. Súčasťou dodávok tovaru podľa tejto zmluvy sú aj služby spojené s dodaním tovaru, t.j. najmä zabezpečenie kompletizácie tovaru, jeho dopravy a vyloženia na mieste plnenia. Okrem toho sa predávajúci zaväzuje dodávať kupujúcemu tovar v predpísanom obale zodpovedajúcom hygienickým a bezpečnostným normám, pri zachovaní zdravotnej nezávadnosti a kvality dodávaného tovaru.
5. Predávajúci sa zaväzuje počas trvania zmluvného vzťahu založeného touto zmluvou poskytovať kupujúcemu aj primeranú poradenskú a informačnú súčinnosť.

**Článok IV.**

**Kúpna cena**

1. Zmluvné strany sa dohodli, že kúpna cena za jednotlivý tovar a súvisiace služby vymedzená v Prílohe č. 2- *Cena* je pevná a nemenná, okrem prípadu zákonnej zmeny sadzby DPH a v prípade podľa odseku 5 a 6 tohto článku zmluvy. Zmluvné strany spoločne konštatujú, že kúpna cena za jednotlivý tovar vymedzená v Prílohe č. 2 je pre zmluvné strany záväzná.
2. Zmluvné strany sa dohodli že celková kúpna cena za všetok tovar objednaný kupujúcim podľa tejto zmluvy je najviac [xxx(zaokrúhlená na 2 desatinné miesta)] € bez DPH. Sadzba DPH je v čase podpisu tejto zmluvy 10%, čo predstavuje [xxx] €. Celková kúpna cena s DPH je vo výške [xxx] **€** (slovom [xxx] eur). (slovom: [xxx] eur) (ďalej aj len ako „***celková kúpna cena***“). Celkovou kúpnou cenou pre účely tejto zmluvy sa rozumie súčet všetkých jednotlivých plnení dodávok tovaru predávajúcim kupujúcemu, vrátane DPH.
3. Zmluvné strany sa dohodli, že kupujúci je oprávnený objednať tovar a súčasne predávajúci je povinný dodať kupujúcim objednaný tovar len v takom množstve, ktoré nepresiahne celkovú kúpnu cenu, a to bez ohľadu na počet kusov objednaného tovaru z konkrétneho druhu tovaru.
4. Predávajúci sa zaväzuje, že počas platnosti tejto zmluvy bude garantovať maximálne ceny jednotlivých druhov tovaru uvedené v opise predmetu zákazky..
5. Zmluvné strany sa dohodli, že predávajúci je povinný vždy vopred informovať kupujúceho o všetkých realizovaných akciách a mimoriadnych zľavách na tovar, t.j. o aktuálne platných akciách a zníženiach cien tovaru (poskytovaných iným svojim odberateľom) a tieto premietnuť do aktuálnej ceny za jednotlivý tovar.
6. Zmluvné strany sa v súlade s § 42 ods. 13 ZoVO dohodli, že vo vzťahu k určeniu ceny tovaru pre každé opakované plnenie (dodanie na základe objednávky), počas trvania tejto zmluvy, určia cenu tovaru s ohľadom na vývoj cien porovnateľných tovarov na relevantnom trhu, pričom ak sú ceny na trhu nižšie, ako cena určená touto zmluvou, určia cenu najviac v sume priemeru medzi tromi najnižšími cenami zistenými na trhu, nasledovne:
7. kupujúci bude oprávnený zistiť (zisťovať) ceny na trhu priamym oslovením subjektov dodávajúcich tovar na trh elektronicky, pričom na účely porovnania cien je obdobím, za ktoré sa ceny porovnávajú, obdobie šiestich mesiacov bezprostredne predchádzajúcich určeniu ceny za opakované plnenie,
8. kupujúci bude pri zisťovaní vývoja cien povinný vziať do úvahy aspoň tri cenové ponuky na tovar porovnateľný s tovarom podľa tejto zmluvy (t.j. identický alebo zastupiteľný tovar), ak v čase zisťovania existuje,
9. ak kupujúci pri postupe podľa písm. a) tohto odseku zistí, že ceny tovaru porovnateľného s tovarom podľa tejto zmluvy sú na relevantnom trhu nižšie ako cena dohodnutá touto zmluvou, oznámi predávajúcemu bezodkladne cenu tovaru určenú ako priemer troch najnižších cien zistených na relevantnom trhu s tým, že predávajúci je povinný vyjadriť sa písomne a/alebo elektronicky, v lehote 3 pracovných dní odo dňa doručenia oznámenia kupujúcim, či takto určenú cenu za tovar pre opakované plnenie podľa tejto zmluvy akceptuje.
10. V prípade, ak predávajúci odmietne dodať (nie je schopný dodať alebo nedodá) tovar za cenu určenú podľa odseku 6., písm. c) tohto článku zmluvy, má kupujúci právo písomne vypovedať túto zmluvu vo výpovednej lehote 1 mesiaca, ktorá začína plynúť prvým dňom nasledujúcim po doručení výpovede predávajúcemu.
11. Zmluvné strany sa dohodli, že pokiaľ predávajúci bude dodávať tovar za ceny znížené v súlade s odsekom 6. tohto článku zmluvy, príp. odsekom 5 tohto článku zmluvy a predávajúci bude dodaný tovar fakturovať kupujúcemu za takúto nižšiu kúpnu cenu, zaplatenie nižšej kúpnej ceny zo strany kupujúceho sa bude považovať za dohodu o zmene tejto zmluvy v časti kúpnej ceny za tovar; v takom prípade sa zmluvné strany dohodli, že zmena tejto zmluvy nemusí byť vykonaná písomne vo forme dodatku.
12. Kupujúci prehlasuje, že kúpna cena za tovar bude hradená z vlastných zdrojov kupujúceho.

**Článok V.**

**Platobné podmienky**

1. Zmluvné strany sa dohodli, že kúpna cena za dodaný tovar podľa článku IV. tejto zmluvy a podľa každej z čiastkových kúpnych zmlúv podľa článku VII. tejto zmluvy bude splatná na základe predávajúcim riadne vystavených faktúr. Predávajúci je oprávnený vystaviť faktúru podľa predchádzajúcej vety najskôr v deň úplného dodania tovaru podľa konkrétnej čiastkovej kúpnej zmluvy.
2. Predávajúci je povinný na platbu podľa predchádzajúceho odseku tohto článku zmluvy vystaviť faktúru – daňový doklad v súlade s platnými právnymi predpismi a kupujúci je povinný túto faktúru v dohodnutej lehote splatnosti uhradiť.
3. Kupujúci je povinný platby, na ktoré vznikol predávajúcemu nárok na základe tejto zmluvy, uhrádzať bezhotovostne v prospech bankového účtu predávajúceho uvedeného v záhlaví tejto zmluvy. Peňažný záväzok kupujúceho vyplývajúci z tejto zmluvy bude splnený pripísaním príslušnej čiastky na bankový účet v peňažnom ústave predávajúceho.
4. Za riadne vystavenú faktúru sa pre potreby tejto zmluvy považuje účtovný doklad so splatnosťou 60 dní odo dňa jej doručenia kupujúcemu, obsahujúci všetky údaje požadované príslušnými ustanoveniami zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v znení neskorších predpisov, súvisiacich a vykonávacích predpisov, najmä obchodné mená a sídla strán zmluvného vzťahu, IČO a daňové identifikačné údaje strán zmluvného vzťahu, bankové spojenie strán zmluvného vzťahu, poradové číslo faktúry – variabilný symbol, konštantný symbol, registrácia spoločností – orgán, oddiel, číslo vložky, deň vystavenia faktúry, deň zdaniteľného plnenia, forma úhrady faktúry, deň splatnosti faktúry, predmet fakturovania – v zmysle tejto zmluvy fakturovaná suma, základ, príslušná DPH, ak sa DPH platí, suma spolu s DPH, ak sa DPH platí, počet prípadných príloh a podpis. Okrem toho sa predávajúci zaväzuje uviesť na všetkých faktúrach vystavených kupujúcemu na základe tejto zmluvy v súlade s usmernením Ministerstva zdravotníctva Slovenskej republiky (ďalej aj len ako „***MZ SR***“), kód MZ SR začínajúci písmenom X s následným päťčíslím, v prípade, že bol pridelený tovaru ako zdravotníckej pomôcke v procese kategorizácie (ďalej aj len ako „***X kód***“.) Uvedeným nie je dotknutá povinnosť predávajúceho uvádzať na všetkých faktúrach aj kód pridelený Štátnym ústavom pre kontrolu liečiv. Zmluvné strany sa dohodli, že zmenu X kódu, pri súčasnom zachovaní ostatných náležitostí tovaru nepovažujú za zmenu tejto zmluvy a z uvedeného dôvodu nie je potrebné vyhotovovať dodatok k tejto zmluve.
5. V prípade zmeny čísla účtu je túto skutočnosť zmluvná strana povinná písomne oznámiť druhej zmluvnej strane v súlade s ustanoveniami tejto zmluvy o doručovaní.
6. Predávajúci je oprávnený požadovať len také zmeny dohodnutej ceny, ktoré vyplývajú zo zmien daňových predpisov (zmena výšky zákonnej sadzby DPH), colných predpisov a zo zmien legislatívy upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. O zmene výšky dohodnutej ceny poskytovateľ informuje kupujúceho písomne.
7. Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade ak predávajúci neposkytne zľavu podľa predchádzajúcej vety, je kupujúci oprávnený od zmluvy odstúpiť.
8. V prípade, že počas doby trvania tejto dohody výrobca, ktorý dodáva lieky predávajúcemu, zníži ceny liekov, ktoré sú predmetom tejto dohody, predávajúci zníži ceny kupujúcemu v rovnakom pomere ako boli znížené zo strany výrobcu a to formou poskytnutia dodatočnej zľavy.
9. Pri úprave úradne určených liekov predávajúci je povinný dňom platnosti nových úradne určených cien upraviť cenu tak, aby nepresahovala zmluvnú cenu a bola kalkulovaná v zmysle platných opatrení o cenovej regulácii liekov MZ SR a platných úradne určených cien.
10. Pri zmene výšky úhrad zdravotnou poisťovňou pri liekoch kategorizovaných „A a AS“, počas trvania tejto dohody je predávajúci povinný znížiť cenu automaticky a bez dodatku tak, aby nepresahovala úhradu stanovenú Opatrením MZ SR, ktorým sa vydáva zoznam kategorizovaných liekov. O tejto zmene bude predávajúci bezodkladne písomne informovať kupujúceho.
11. Pre vylúčenie pochybností sa zmluvné strany výslovne dohodli, že v prípade, ak počas doby trvania tejto dohody nastane výpadok lieku, ktorý je špecifikovaný v prílohe č. 1 tejto dohody, je predávajúci oprávnený na základe predchádzajúceho písomného súhlasu kupujúceho dodať iný liek s rovnakou alebo nižšou cenou, t.j. liek s iným ŠUKL kódom, ale s rovnakou účinnou látkou, ktorá je v súlade so špecifikáciou predmetu zákazky, zodpovedá liekom indikačnej skupiny uvedenej v predmete tejto dohody.
12. V prípade zníženia ceny za tovar zo strany predávajúceho, ktorý nespadá pod body tohto článku vyššie uvedené, predávajúci oznámi zníženie ceny kupujúcemu písomne.
13. Zmluvné strany sa dohodli, že predávajúci v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka- kupujúceho. Rovnakým spôsobom predávajúci pohľadávku voči kupujúcemu nezabezpečí ručením treťou osobou alebo žiadnym iným právne prípustným spôsobom predávajúci neposkytne práva k takejto pohľadávke tretej osobe. Písomný súhlas kupujúceho s týmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany predávajúceho k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za absolútne neplatný a neúčinný voči kupujúcemu.

**Článok VI.**

**Dodacie podmienky**

1. Zmluvné strany sa dohodli, že predávajúci je povinný dodať tovar kupujúcemu najneskôr do .....hodín *(uchádzač uvedie počet hodín, max.48 hod.)* odo dňa uzatvorenia každej čiastkovej kúpnej zmluvy jednotlivo, na adresu kupujúceho vymedzenú v záhlaví tejto zmluvy.
2. Predávajúci sa zaväzuje dodávať tovar v súlade s Prílohou č. 1 tejto zmluvy kupujúcemu v lehote podľa odseku 1 tohto článku zmluvy, v súlade s požadovanou špecifikáciou, v požadovanom množstve, kvalite, vrátane balenia a doručenia v súlade s objednávkou (čiastkovou kúpnou zmluvou). Súčasťou dodávky musí byť dodací list so základnými údajmi o dodávke, to neplatí, ak je súčasťou dodávky faktúra, ktorá zároveň slúži aj ako dodací list.
3. Objednaný tovar v mieste plnenia prevezme poverený zodpovedný zamestnanec kupujúceho v pracovných dňoch v čase od 7.00 hod do 15.00 hod a prevzatie tovaru v mieste doručenia potvrdí. V prípade mimoriadnej potreby kupujúceho, predávajúci dodá tovar kupujúcemu aj mimo čas uvedený touto zmluvou. Tovar sa považuje kupujúcemu za dodaný dňom jeho prevzatia kupujúcim a jeho písomným potvrdením na dodacom liste.
4. Predávajúci sa zaväzuje zabaliť tovar na prepravu vhodným spôsobom s ohľadom na zvolený druh prepravy tak, aby počas prepravy tovaru do miesta určenia nedošlo k poškodeniu alebo zničeniu prepravovaného tovaru, v dôsledku nevhodne zvoleného spôsobu balenia. Zmluvné strany sa dohodli, že náklady na prepravu tovaru znáša v celom rozsahu predávajúci a rovnako znáša aj zodpovednosť za prípadné škody počas prepravy až do odovzdania kupujúcemu.

**Článok VII.**

**Uzatváranie čiastkových kúpnych zmlúv (objednávka)**

1. Jednotlivé dodávanie tovaru na základe tejto zmluvy sa bude realizovať prostredníctvom čiastkových kúpnych zmlúv uzatváraných medzi kupujúcim a predávajúcim vo forme objednávky kupujúceho a jej následnej písomnej akceptácie zo strany predávajúceho.
2. Kupujúci je povinný uskutočňovať objednávky jedným z nasledujúcich spôsobov:
3. prostredníctvom e-mailu z adresy: [lekaren@fntn.sk](mailto:lekaren@fntn.sk) ; [luboslava.hiresova@fntn.sk](mailto:luboslava.hiresova@fntn.sk)
4. prostredníctvom písomnej poštovej zásielky obsahujúcej písomnú objednávku,
5. osobným doručením písomnej objednávky predávajúcemu.
6. Pre platnosť objednávky sa vyžaduje jej potvrdenie o doručení a akceptácia predávajúcim, ktoré je predávajúci povinný kupujúcemu bezodkladne oznámiť, a to spolu s určením presného termínu dodania tovaru. Predávajúci je povinný potvrdiť doručenie objednávky ktorýmkoľvek zo spôsobov uvedených v ods. 2 tohto článku zmluvy.
7. Kupujúci je oprávnený objednať si u predávajúceho dodanie tovaru kedykoľvek počas trvania účinnosti tejto zmluvy, a to v akomkoľvek množstve, za cenu, ktorá je upravená podľa čl. IV. ods. 4 zmluvy.
8. Objednávka musí obsahovať presné vymedzenie požadovaného tovaru, aktuálnu cenu v súlade s čl. IV. ods. 4 tejto zmluvy, lehotu na akceptáciu objednávky v dĺžke najviac 2 (dva) dni, požadovanú lehotu dodania tovaru, dátum vypracovania objednávky, číselné označenie objednávky a odkaz na zmluvu (napr. :„na základe Rámcovej kúpnej zmluvy zo dňa... objednávame...“). V prípade, že si zmluvné strany nedohodnú v čiastkovej zmluve kratšiu lehotu na dodanie tovaru, platí lehota dohodnutá zmluvnými stranami v článku VI. ods. 1 tejto zmluvy.
9. Čiastková kúpna zmluva sa považuje za uzatvorenú doručením prejavu predávajúceho o akceptácii objednávky kupujúceho. Predávajúci objednávku akceptuje takým spôsobom, že v lehote na jej akceptáciu uvedenej kupujúcim v objednávke, doručí kupujúcemu jedným zo spôsobov uvedených v ods. 2 tohto článku zmluvy, prejav o akceptácii objednávky, z ktorého bude zrejmé, ktorú objednávku prijíma, a že ju prijíma bez výhrad a protinávrhov. Predávajúci je povinný akceptovať objednávku kupujúceho, pokiaľ bude vykonaná v súlade s touto zmluvou, a to v lehote podľa tejto zmluvy. V prípade, ak predávajúci akceptáciu doručí až po uplynutí lehoty na akceptáciu, a kupujúci bude mať napriek tomu záujem na uzavretí čiastkovej kúpnej zmluvy, je kupujúci povinný bezodkladne po doručení oneskorenej akceptácie odoslať predávajúcemu prejav, z ktorého bude zrejmé, že má záujem na uzatvorení čiastkovej kúpnej zmluvy aj napriek oneskorenej akceptácii. Čiastková kúpna zmluva tak bude uzatvorená okamihom doručenia takéhoto prejavu kupujúceho predávajúcemu.
10. V prípade, že predávajúci v lehote na akceptáciu objednávky nedoručí kupujúcemu potvrdenie o akceptácii objednávky, resp. ak v tejto lehote doručí odmietnutie objednávky alebo akékoľvek výhrady, alebo návrhy zmien, objednávka nie je akceptovaná a čiastková kúpna zmluva nevznikne. V prípade návrhu na zmenu v obsahu objednávky, predloženého kupujúcemu zo strany predávajúceho, sa čiastková kúpna zmluva považuje za riadne uzatvorenú v momente a za podmienky doručenia prejavu akceptácie upraveného obsahu objednávky zo strany kupujúceho predávajúcemu; uvedené platí aj naopak.

**Článok VIII.**

**Trvanie zmluvy a jej skončenie**

1. Zmluva sa uzatvára na dobu určitú, a to 24 mesiacov od nadobudnutia jej účinnosti alebo do naplnenia dohodnutého maximálneho finančného rozsahu vo výške celkovej kúpnej ceny podľa Prílohy č. 2 tejto zmluvy, v závislosti od toho, ktorá z uvedených skutočností nastane skôr.
2. Zmluvné strany sa dohodli, že predávajúci má právo od tejto zmluvy odstúpiť v prípade, ak kupujúci závažne poruší ustanovenia tejto zmluvy alebo akýmkoľvek spôsobom zmarí účel tejto zmluvy. Zmluvné strany sa dohodli, že závažným porušením tejto zmluvy zo strany kupujúceho sa rozumie najmä opakované neprevzatie riadne objednaného tovaru, opakované nepotvrdenie dodacieho listu, opakované nezaplatenie faktúry v dohodnutej dobe splatnosti.
3. Zmluvné strany sa dohodli, že kupujúci má právo od tejto zmluvy odstúpiť v prípade, ak predávajúci závažne poruší túto zmluvu alebo akýmkoľvek spôsobom zmarí účel tejto zmluvy. Zmluvné strany sa dohodli, že závažným porušením tejto zmluvy zo strany predávajúceho sa rozumie najmä bezdôvodné odmietnutie akceptácie objednávky, opakované nedodanie objednaného tovaru riadne a včas, opakované nedodanie potvrdeného a akceptovaného tovaru, svojvoľné zvýšenie ceny, opakované dodanie poškodeného tovaru, opakované nevystavenie daňového dokladu.
4. K odstúpeniu od tejto zmluvy dôjde a táto zmluva zaniká dňom preukázateľného doručenia písomného odstúpenia druhej zmluvnej strane, ktoré je v súlade s ust. ods. 2 a 3 tohto článku tejto zmluvy, a to so všetkými právami, ktoré z toho titulu zmluvnej strane vzniknú v zmysle príslušných ustanovení zákona č. 513/1991 Zb. Obchodného zákonníka v znení neskorších predpisov.
5. Zmluvné strany sa dohodli, že kupujúci je oprávnený zmluvu vypovedať z dôvodov a v lehotách podľa článku IV. ods. 7 tejto zmluvy.

**Článok IX.**

**Záručné podmienky a vady tovaru**

* 1. Predávajúci zodpovedá za to, že dodaný tovar spĺňa kvalitatívne a technické vlastnosti, zodpovedajúce požiadavkám, ktoré sú stanovené všeobecne záväznými právnymi predpismi (Štátny úrad pre kontrolu liečiv SR, certifikáty CE IVD, normy a požiadavky smerníc a nariadení vzťahujúce sa na dodávaný tovar a iné relevantné právne predpisy). Predávajúci zodpovedá ďalej za to, že dodávaný tovar bude spĺňať všetky požiadavky stanovené všeobecne záväznými právnymi predpismi a technickými normami na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy.
  2. Predávajúci poskytne na tovar záruku v dĺžke trvania zodpovedajúcej dobe exspirácie poskytnutej výrobcom tovaru, minimálne však 12 mesiacov.
  3. Predávajúci sa zaväzuje, že v čase dodania tovaru na tovare neuplynie viac ako jedna tretina expiračnej doby stanovenej výrobcom a počas celej expiračnej doby bude mať tovar vlastnosti stanovené technickými normami záväznými pre jeho výrobu.
  4. Kupujúci si vyhradzuje právo prevziať tovar iba bez zjavných technických, kvantitatívnych a právnych vád.
  5. Vady tovaru je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca trvania záručnej doby. Pre dodržanie podmienky písomnej reklamácie postačí uplatniť reklamáciu faxom, resp. e-mailom. Predávajúci a kupujúci sa dohodli, že ustanovenia § 428 od. 1 písm. b) a c) Obchodného zákonníka sa nepoužijú a kupujúci má nároky z vád tovaru vždy, ak tieto vady boli oznámené v lehote uvedenej v tomto článku zmluvy.
  6. Predávajúci je povinný písomne sa vyjadriť k reklamácii kupujúceho najneskôr do 10 dní po jej doručení. Ak sa v tejto lehote nevyjadrí, má sa za to, že súhlasí s opodstatnenosťou reklamácie.
  7. Oznámenie o vadách tovaru musí obsahovať:
* číslo faktúry,
* popis vady alebo popis spôsobu, akým sa vada prejavuje.
  1. Pri reklamovaných vadách tovaru uznaných predávajúcim je predávajúci povinný vyhovieť nárokom kupujúceho na základe písomnej reklamácie kupujúceho, najneskôr do 7 dní po uznaní vady. V prípade uznania vád tovaru predávajúcim, kupujúci má právo na voľbu spôsobu uplatnenia práv z vád tovaru (vrátenie a dopropisovanie, výmena tovaru, ...)
  2. Záruka sa nevzťahuje na vady, preukázateľne vzniknuté jeho nevhodným skladovaním, v prípade ak na vhodnosť uskladnenia predávajúci kupujúceho vopred upozornil.
  3. V ostatných prípadoch, neupravených touto zmluvou, sa budú zmluvné strany riadiť § 422 a nasledujúcimi ustanoveniami Obchodného zákonníka, ktoré upravujú nároky zo zodpovednosti za vady tovaru.

**Článok X.**

**Sankcie za porušenie zmluvných povinností**

1. Zmluvné strany sa dohodli, že v prípade, ak sa predávajúci omešká s dodaním tovaru oproti lehote stanovenej v článku VI. ods. 1 zmluvy, je povinný zaplatiť kupujúcemu zmluvnú pokutu vo výške 0,01 % z hodnoty objednaného tovaru bez DPH, s ktorého dodávkou sa dostal do omeškania, a to za každý aj začatý deň omeškania.
2. Zmluvné strany sa dohodli, že v prípade, ak predávajúci neodstráni vadné plnenie (vadný tovar) v dohodnutom termíne podľa čl. IX. ods. 8 zmluvy, vzniká kupujúcemu nárok na zmluvnú pokutu vo výške 0,05 % z hodnoty vadného tovaru bez DPH, a to za každý aj začatý deň omeškania.
3. Zmluvné strany sa dohodli, že v prípade, ak sa kupujúci omešká s úhradou tovaru oproti lehote stanovenej v článku V. ods. 4 tejto zmluvy, je povinný zaplatiť predávajúcemu úroky z omeškania vo výške stanovenej právnymi predpismi
4. Uplatnenie zmluvnej pokuty nemá vplyv na náhradu škody, ktorá vznikne zmluvnej strane nesplnením zmluvných povinností druhou zmluvnou stranou.

**Článok XI.**

**Nadobudnutie vlastníckeho práva a prechod nebezpečenstva škody na tovare**

Vlastnícke právo k tovaru a nebezpečenstvo škody na tovare prechádza na kupujúceho momentom odovzdania tovaru kupujúcemu, t.j. potvrdením dodacieho listu kupujúcim.

**Článok XII.**

**Subdodávky**

1. Predávajúci môže zabezpečiť časť predmetu plnenia podľa tejto zmluvy prostredníctvom svojich subdodávateľov.
2. Predávajúci garantuje spôsobilosť subdodávateľov pre plnenia podľa tejto zmluvy.
3. Predávajúci zodpovedá za celé a riadne plnenie zmluvy počas celého trvania zmluvného vzťahu s kupujúcim, a to bez ohľadu na to, či predávajúci použil subdodávky alebo nie, v akom rozsahu a za akých podmienok.
4. Predávajúci vyhlasuje, že v prípade, ak bude plniť podľa tejto zmluvy prostredníctvom subdodávateľov, ktorí majú povinnosť zapisovať sa do registra podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, že títo budú v čase uzavretia tejto zmluvy v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je predávajúci povinný okamžite ukončiť plnenie podľa tejto Zmluvy prostredníctvom takéhoto subdodávateľa.

**Článok XIII.**

**Záverečné ustanovenia**

1. Zmluvné strany sa dohodli, že túto zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán. K návrhom dodatkov k tejto zmluve sa Zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
2. Právne vzťahy neupravené touto zmluvou sa riadia najmä príslušnými ustanoveniami Obchodného zákonníka, v znení neskorších predpisov a súvisiacimi platnými právnymi predpismi Slovenskej republiky.
3. Zmluvné strany sa dohodli, že všetky rozpory vyplývajúce z plnenia zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo zmluvy na príslušnom všeobecnom súde Slovenskej republiky.
4. Každé ustanovenie tejto zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú zmluvné strany v dobrej viere rokovať, aby sa dohodli na zmenách alebo doplnkoch tejto zmluvy, ktoré sú potrebné na realizáciu zámerov tejto zmluvy z hľadiska tejto nevymožiteľnosti alebo neplatnosti.
5. Zmluvné strany sa dohodli, ak nie je v tejto zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***oznámenia***“) týkajúce sa tejto zmluvy, si zmluvné strany budú doručovať niektorým z nasledovných spôsobov: osobne písomnou formou, doporučeným listom s doručenkou, kuriérom, faxom alebo emailom na adresy zmluvných strán a kontaktné údaje uvedené v záhlaví a texte tejto zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto zmluvy. Ak niektorá zo zmluvných strán v súlade a za podmienok uvedených v tejto zmluve oznámi inej zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto zmluvy budú oznámenia považované za doručené dňom:

* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou alebo
* potvrdenia prenosu faxovej správy, ak sa doručuje faxom, alebo
* potvrdenia doručenia emailu adresátom, a v prípade, ak k potvrdeniu doručenia emailu nedôjde ani nasledujúci deň po jeho odoslaní, dňom otvorenia emailovej zásielky druhou stranou.

1. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
2. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
3. Zmluva je vyhotovená v šiestich vyhotoveniach, z ktorých päť obdrží kupujúci a jeden predávajúci.
4. Zmluva je platná dňom jej uzatvorenia, t. j. jej podpisom všetkými zmluvnými stranami a účinná dňom nasledujúcim po dni jej zverejnenia v Centrálnom registri zmlúv, v súlade s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
5. Neoddeliteľnou súčasťou zmluvy sú prílohy:
6. Príloha č. 1 – Opis predmetu zákazky
7. Príloha č. 2 – Cena
8. Príloha č. 3 – Vyhlásenie o subdodávkach
9. Príloha č. 4 – Čestné vyhlásenie o vytvorení skupiny dodávateľov (len ak je uplatniteľná)

**Podpisy zmluvných strán sa nachádzajú na nasledujúcej strane:**

V Trenčíne, dňa ...................... V ........................., dňa......................

|  |  |
| --- | --- |
| **Za Kupujúceho :** | **Za Predávajúceho :** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ing. Michal Plesník**  riaditeľ  Fakultná nemocnica Trenčín | |  |